කළුතර දිස්ත්‍රික්කයෙන් ඊයේ වාර්තා වූ ආසාදිතයින් සංඛ්‍යාව 24 ක්.එසේම, ඊයේ හඳුනාගත් ආසාදිතයින් අතර පොලිස් නිලධාරීන් 21 දෙනෙකුද සිටිනවා.රාගම පොලිස් ස්ථානයේ ස්ථානාධිපතිවරයාට කොරෝනා වෛරසය ආසාදනය වී ඇති අතරල ත්‍රස්ත විමර්ශන කොට්ඨාශයේ නිලධාරියෙකුටද වෛරසය ශරීරගත වී ඇති බව වාර්තා වුණා.ඒ අනුව මේ වනවිට කොරෝනා වෛරසය ආසාදනය වූ පොලිස් නිලධාරීන් සංඛ්‍යාව 297 දක්වා ඉහළ ගොස් තිබෙනවා.බස්නාහිර පළාතේ පොලිස් ස්ථානවලට අනුයුක්තව සේවය කළ නිලධාරීන් 199 දෙනෙකු ඒ අතර වන බව සඳහන්.නිරෝධායන මධ්‍යස්ථානවලට පොලිස් නිලධාරීන් 258 දෙනෙකු යොමුකර ඇති අතරල ස්වයං නිරෝධායන ක්‍රියාවලියට යොමුකර ඇති පොලිස් නිලධාරීන් සංඛ්‍යාව 1,350 ක්.මේ අතර, හෝමාගම මූලික රෝහලේ ප්‍රතිකාර ලැබූ රෝගියෙකු පසුගියදා සුවය ලබා නිවෙසට පිටත්ව යාමෙන් පසුව කොරෝනා ආසාදනය වී ඇති බවට තහවුරු වී තිබෙනවා.ඒ අනුව ඔහුට ප්‍රතිකාර කළ හෝමාගම රෝහලේ අංක 05 වාට්ටුවේ සේවය කළ වෛද්‍යවරුන් තුන් දෙනෙකු, හෙදියන් තුන් දෙනෙකු සහ සුළු සේවකයින් 06 දෙනෙකු ඇතුළු 30 දෙනෙකුට ආසන්න පිරිසක් පී.සී.ආර්. පරීක්ෂණ සඳහා යොමුකෙරුණා.අනතුරුව එම වාට්ටුව සහ රෝහල් පරිශ්‍රය සම්පූර්ණයෙන්ම විෂබීජහරණයට ලක්කර ඇති අතරල පී.සී.ආර්. පරීක්ෂණවලට යොමුකළ පුද්ගලයින්ට ස්වයං නිරෝධායනයට ලක්වන ලෙසද උපදෙස් ලබාදී ඇති බවයි හෝමාගම මූලික රෝහලේ අධ්‍යක්ෂ, විශේෂඥ වෛද්‍ය ජනිත් හෙට්ටිආරච්චි ප්‍රකාශ කළේ.කොළඹ රිජ්වේ ආර්යා රෝහලේ ළමා රෝහලේ වෛද්‍යවරයෙකුටද කොරෝනා වෛරසය ආසාදනය වී තිබෙනවා.එම රෝහලෙන් මේ දක්වා වාර්තා වී ඇති ආසාදිතයින් සංඛ්‍යාව 32 ක් වන අතර, ඒ අතර ළමයින් 20 දෙනෙකු සහ මව්වරුන් 12 දෙනෙකු වන බවයි රෝහල් අධ්‍යක්ෂ වෛද්‍ය ජී.විජේසූරිය සඳහන් කළේ.කෙසේ වෙතත්, මෙලෙස කොරෝනා ආසාදිතයින් වාර්තා වූවද ප්‍රතිකාර ලබා ගැනීම සඳහා පැමිණෙන රෝගීන් ඒ සඳහා බියවිය යුතු නොමැති බව රෝහල් අධ්‍යක්ෂවරයා අවධාරණය කළා.